cyanic-selkie/wikianc huggingface dataset:
Արիանա Գրանդե
2014-2015 թվականներ. My Everything
Օգոստոսի 5-ին հայտնի է դարձել առաջիկա ալբոմից առաջատար սինգլի անունը` «Focus» ։ Արիանան մասնակցել է «We Love Disney» ժողովածուի ձայնագրությանը, որում տեղ են գտել «Դիսնեյ» հեռուստաալիքի ամենահայտնի մուլտֆիլմերի սաունդթրեքները ։ Հոկտեմբերի 30-ին տեղի է ունեցել «Focus» սինգլի և տեսահոլովակի պաշտոնական թողարկումը ։ Billboard-ը հայտնել է, որ երգչուհու նոր ալբոմը պետք է թողարկվի 2016 թվականին ։
2016-2017 թվականներ. Dangerous Woman
Սկզբում երգչուհին պլանավորել է ալբոմն անվանել «Moonlight», բայց մտափոխվել է և փետրվարի վերջին հայտարարել, որ նոր ալբոմը կկոչվի «Dangerous Woman», և որ առաջին սինգլը կթողարկվի հաջորդ ամիս ։
2016 թվականի մարտին «Dangerous Woman» սինգլը մուտք է գործել Billboard Hot 100-ում ամերիկյան հիթ-քերթի թոփ տասնյակ։ Այդպիսով Գրանդեն դարձել է առաջինը 57-ամյա հիթ-շքերթի պատմության մեջ, որի առաջին երեք ալբոմների բոլոր լիդ-սինգլներն անմիջապես մտել են ԱՄՆ-ի թոփ-10-ի մեջ ։
Մայիսի 6-ին թողարկվել է ալբոմի երկրորդ սինգլը՝ «Into You»-ն՝ Billboard Hot 100 հիթ-շքերթում իր նորամուտը կատարելով ԱՄՆ-ում` 83-րդ հորիզոնականում ։
2019 թվականի մայիսի 20-ին թողարկվել է «Dangerous Woman» ալբոմը։ Ալբոմի ձայնագրմանը մասնակցել են Նիքի Մինաժը, Լիլ Ուեյնը, Ֆյուչերը և այլք։ Մայիսին Արիանան կիսվել է նաև «Dangerous Woman Tour» շրջագայության առաջին մանրամասներով, որի մեկնարկը նախատեսված էր 2016 թվականին ։ Հուլիսին Գրանդեն հաստատվել է «Մազերի լաք» մյուզիքլում Փեննի դերի համար (Hairspay Live!), որի պրեմիերան պետք է տեղի ունենար դեկտեմբերին ։ Օգոստոսի 28-ին ելույթ է ունեցել MTV Video Music Awards ամենամյա երաժշտական մրցանակաբաշխությունում, որտեղ ներկայացրել է իր նոր ալբոմի երրորդ սինգլը՝ «Side to Side» ստեղծագործությունը, որը ձայնագրվել է Նիքի Մինաժի հետ ։
Սեպտեմբերի 9-ին dangerouswoman.com կայքում հրապարակվել են հյուսիսամերիկյան մասի «Dangerous Women Tour»-ի ամսաթվերը, որը մեկնարկել է 2017 թվականի փետրվարին ։
2017 թվականի հունվարի 10-ին թողարկվել է «Everyday»-ի վերջին սինգլը, որը ձայնագրվել է ռեփեր Ֆյուչերի հետ համատեղ։
Ահաբեկչություն Մանչեստր արենայում և One Love Manchester
2017 թվականի մայիսի 22-ին Մանչեստր արենայում «Dangerous Woman» ալբոմի աջակցության շրջագայության շրջանակներում Արիանայի համերգի ավարտին պայթյուն է որոտացել, որի հետևանքով 23 մարդ է զոհվել, 122-ը՝ վիրավորվել  ։ Ահաբեկչության պատասխանատվությունը ստանձնել է ԻԼԻՊ-ը ։ Գրանդեն անորոշ ժամանակով ընդհատել է համաշխարհային շրջագայությունը ։ Ավելի ուշ հայտարարվել է, որ Մանչեստրում տրվելու է բարեգործական համերգ, որի նպատակը տուժածների և նրանց ընտանիքների համար դրամահավաքությունն էր ։ Հունիսի 3-ին երգչուհին այցելել է վիրավորներին հիվանդանոց, իսկ հունիսի 4-ին կայացել է «One Love Manchester» համերգը ։ Համերգին մասնակցել են բազմաթիվ հայտնի կատարողներ՝ Քեթի Փերրին, Ջասթին Բիբերը, Մայլի Սայրուսը, Իմոջեն Հիփը, The Black Eyed Peas-ը, Coldplay-ը և այլն ։ Համերգը հեռարձակվել Է BBC One ալիքով ։ Արդյունքում հավաքվել է ավելի քան 9 միլիոն դոլար, որն ուղղվել է զոհվածների և տուժածների ընտանիքների աջակցությանը ։ 2017 թվականի հուլիսի 12-ին Գրանդեն ստացել է Մանչեստր քաղաքի պատվավոր քաղաքացու կոչում ։
2018-ներկա ժամանակ՝ Sweetener և Thank U, Next
2018 թվականի մարտի 24-ին Գրանդեն հանդես է եկել «Be Alright» երգով՝ «Երթ հանուն մեր կյանքի» երթի ժամանակ։
2018 թվականի ապրիլի 20-ին թողարկել է «No Tears Left to Cry» սինգլը և այս երգի տեսահոլովակը ։ Տեսահոլովակն առաջին օրը կարողացել է հավաքել ավելի քան 14 միլիոն դիտում։ Ապրիլի 21-ին Արիանան Կոաչելլա և Ինդիո երաժշտական փառատոնի ժամանակ առաջին անգամ կատարել է «No Tears Left To Cry» ։
Մայիսի 1-ին երգչուհին Ջիմի Ֆելոնի հետ այցելել է «The Tonight Show»-ին, որտեղ հայտարարել է նոր ալբոմի՝ «Sweetener»-ի անվանումը, և ավելացրել, որ «այն կթողարկվի այս ամառ»։ Գրանդեն նաև պատմել է, որ յուրաքանչյուր ամսվա 20-ին՝ մինչև ալբոմի թողարկումը (այսինքն՝ մայիսի 20-ին, հունիսի 20-ին և հուլիսի 20-ին), իր երկրպագուներին անակնկալներ են սպասվում, օրինակ՝ երգերի ելույթներ կամ թողարկումներ ։
Բացի նոր ալբոմի առաջխաղացումից, Գրանդեն երկու երգ է թողարկել՝ «Bed»-ը Նիքի Մինաժի հետ համատեղ 2018 թվականի հունիսի 14-ին և «Dance to This»-ը՝ 2018 թվականի հունիսի 19-ին Թրոյ Սիվանի հետ միասին և, համապատասխանաբար, տեսահոլովակներ ։
2018 թվականի հունիսի 20-ին թողարկվել Է «The Light Is Coming» պրոմո սինգլը Reebok-ի համար, որը ձայնագրվել է երգչուհի Նիկի Մինաժի հետ համատեղ ։ 2018 թվականի հունիսի 20-ին թողարկվել է «The Light Is» պրոմո սինգլը։ Նույն օրը հայտնի դարձավ, որ Արիանա Գրանդեն Sweetener-ի չորրորդ սոլո ալբոմը կթողարկի օգոստոսի 17-ին։
2018 թվականի հուլիսի 13-ին թողարկվել է «God Is a Woman» երգը և տեսահոլովակը Vevo ալիքում ։
2018 թվականի օգոստոսի 17-ին թողարկվել է Գրանդեի չորրորդ՝ «Sweetener», ստուդիական ալբոմը, որը կարողացել է առաջին հորիզոնականից դեբյուտել «Billboard 200» հիթ-շքերթում։ Նույն արդյունքն ունեն նաև երգչուհու մյուս երկու ձայնասկավառակները՝ «Yours Truly» (2013) և «My Everything» (2014)։
«Sweetener» ալբոմին աջակցելու համար Նյու Յորքում, Չիկագոյում, Լոս Անջելեսում և Լոնդոնում կազմակերպվել են «Sweetener Sessions» համերգները, որտեղ երգչուհին որոշ երգեր է կատարել չորրորդ ստուդիական ալբոմից ։
2018 թվականի սեպտեմբերին հայտնի է դարձել, որ «Breathing» երգը նշանակվել է երրորդ սինգլ, քանի որ հաջող է դարձել ռադիոյում և սթրիմինգային ծառայություններում ։
2018 թվականի հոկտեմբերի վերջին Արիանան իր Ինստագրամյան էջում հայտարարել է «Sweetener World Tour»-ի ամսաթվերը ։ Հոկտեմբերին երգչուհին մասնակցել է նաև Բրոդվեյում «Չար» մյուզիքլի բեմադրության տասնհինգամյակին նվիրված համերգին և հեռուստատեսության համար նախատեսված համերգին, որտեղ կատարել է իր երգերը բացառապես կանանցից բաղկացած նվագախմբի հետ ։
2018 թվականի աշնանը Գրանդեն երկար ժամանակ է անցկացրել ստուդիայում, որի մասին վկայում են բազմաթիվ լուսանկարներ և տեսահոլովակներ Ինստագրամից ։ 2018 թվականի նոյեմբերի 3-ին Արիանան թողարկել է «Thank U, Next» սինգլը , իսկ թվիթթերյան էջում հայտնել է, որ սա նաև հաջորդ ալբոմի անունն է ։ Երգը գլխավորել Է Billboard Hot 100 հիթ-շքերթը՝ դառնալով երգչուհու առաջին սինգլը, որը մեկնարկել է հիթ-շքերթի առաջին հորիզոնականից ։
2018 թվականի նոյեմբերին «Billboard» ամսագիրը Գրանդեին ճանաչել է տարվա կին ։ 2018 թվականի դեկտեմբերի 6-ին Արիանան մրցանակ է հանձնել Լաբել Փաթիին ։
2018 թվականի նոյեմբերի 7-ին թողարկվել է «Breathin» երգի տեսահոլովակը, իսկ նոյեմբերի 30-ին՝ «Thank you, next» երգի տեսահոլովակը, որը մեկ օրում հավաքել է 69 միլիոն դիտում և 100 միլիոն դիտում՝ 81 ժամում, ինչ բացարձակ ռեկորդ էր այս հարթակում ։
Դեկտեմբերի 13-ին թողարկվել է «Thank U, Next» ալբոմի «Imagine» երգը ։
2019 թվականի հունվարի 18-ին թողարկվել է «7 Rings» երգը։ Նույն օրը YouTube-ի հարթակում թողարկվել է այս երգի տեսահոլովակը ։
Գրանդեն դարձել է առաջին սոլո կատարողը, որի սինգլները զբաղեցրել են միաժամանակ 3 առաջին հորիզականները Billboard-ում (1-ին՝ «7 Rings», 2-րդ՝ «Break Up With Your Girlfriend, I’m Bored», և 3-րդ՝ «Thank U, Next»), մինչ այդ նման ռեկորդը պատկանել է «The Beatles» խմբին ։
2019 թվականի ապրիլի 14-ին և 21-ին Գրանդեն հանդես է եկել Կոաչելլայում ։ Երգչուհին դարձել է այս երաժշտական փառատոնի ամենաերիտասարդ հեդլայները ։ Արիանան հանդիսատեսին ներկայացրել է «Sweetener World Tour»-ի մի քանի համար, ինչպես նաև կատարել է որոշ երգեր Նիքի Մինաժի, 'N Sync-ի, Ջասթին Բիբերի, Diddy-ի և Ma$e-ի հետ համատեղ։
Հուլիսի 9-ին YouTube-ի Vogue-ի պաշտոնական ալիքում հրապարակվել Է «In my head» երգի երաժշտական տեսահոլովակը ։
2020 թվականի հունվարին ռեփեր Ջոշ Սթոունը, որը հանդես է գալիս DOT կեղծանվամբ, Գրանդեին մեղադրել է գրագողության մեջ։ Երաժշտի կարծիքով՝ «7 Rings» երգի մի մասը պատճենահանվել է նրա «You Need It, I Got It» ստեղծագործությունից, որը գրվել է երկու տարի առաջ ։
Առևտրային նախագծեր
2014 թվականից Արիանա Գրանդեն համագործակցում է «WAT-AAH!» ջրի ապրանքանիշի հետ ։
2015 թվականին Արիանայի կենդանիներից մեկը՝ Թուլուզ շունը, մասնակցել է «Coach Pups» գովազդային նկարահանումներին, քանի որ Coach բրենդը նյութապես աջակցում է «No Kill Los Angeles»-ին՝ «Best Friends Animal Society» նախաձեռնությանը, որի նպատակն է դադարեցնել շների և կատուների սպանությունները Լոս Անջելեսի ապաստարաններում ։ Երգչուհին նաև մասնակցել է «Coach» ապրանքանիշի պայուսակներից մեկի ստեղծմանը ։ Նույն թվականին Գրանդեն ստեղծել է իր դեբյուտային օծանելիքը՝ «Ari by Ariana Grande» : 2015 թվականից Արիանան համագործակցել է «MAC cosmetics» ամերիկյան կազմակերպության հետ ։ Երգչուհին Viva Glam-ի հավաքածուի մեջ թողարկել է մի քանի շրթներկ և փայլ` վաճառքից ստացված ողջ գումարն ուղղելով ՁԻԱՀ-ի դեմ պայքարող MAC հիմնադրամին ։
2016 թվականին Արիանա Գրանդեն հագուստի հավաքածու է թողարկել անգլիական «Lipsy London» ապրանքանիշի հետ համատեղ ։ Նույն թվականին մասնակցել է «T-mobile» ընկերությունների խմբի գովազդին ։ Նույն թվականին «Brookstoneruen» ընկերության կողմից թողարկվել է ականջակալների սահմանափակ հավաքածու, որը մշակվել է Արիանայի հետ համատեղ ։
2017 թվականին երգչուհին դարձել է «Final Fantasy: Brave Exviusruen» խաղի հերոսը և այդ խաղի համար ձայնագրել «Dangerous Woman» ալբոմի «Touch It» երգի բացառիկ տարբերակը ։ Նույն տարվա աշնանն արիանա Գրանդեն սկսել է համագործակցել «Reebok» ապրանքանիշի հետ՝ համատեղ թողարկելով սպորտային հագուստի հավաքածու ։
2019 թվականին Արիանան դարձել է «Givenchy» նորաձևության տան դեմքը ։
2021 թվականին ստեղծել է R.E.M beauty կոսմետիկայի բրենդը։
Անձնական կյանք
Դեռ մանկուց Գրանդեն մեծացել է կաթոլիկ ընտանիքում, բայց որոշել է լքել քրիստոնեությունն այն բանից հետո, երբ Հռոմի Պապ Բենեդիկտը ԼԳԲՏ համայնքին (ներառյալ նրա եղբորը՝ Ֆրենկի Գրանդեին) մեղավոր է համարել։ Այդ ժամանակից ի վեր՝ նա փորձում է հետևել Կաբալայի ուսմունքներին ։ 2013 թվականին Արիանան դարձել է վեգան ։
2014 թվականի հոկտեմբերից հարաբերություններ է ունեցել ամերիկացի ռեփեր Բիգ Շոնի հետ ։ 2015 թվականի ապրիլին զույգի ներկայացուցիչները հաստատել են նրանց բաժանումը ։
2015 թվականի հուլիսին ցանցում տեղադրվել է հրուշակեղենի խանութի տեսախցիկների տեսագրությունը, որտեղ Գրանդեն ցուցափեղկից լիզում է բլիթները և ասում. «Ի՞նչ դժոխք է սա։ Ես ատում եմ Ամերիկան ​​և բոլոր ամերիկացիներին» ։ Ավելի ուշ երգչուհին հրապարակայնորեն ներողություն է խնդրել այդ սկանդալի համար ։
2015 թվականի հուլիսից հանդիպել է պարող Ռիկի Ալվարեսի հետ, սակայն մեկ տարի անց բաժանվել են ։
2016 թվականի օգոստոսից մինչև 2018 թվականի մայիսը հանդիպել է ամերիկացի ռեփեր Մաք Միլլերի հետ ։ Նրանց հարաբերություններն ավարտվել են երգչի մահվանից չորս ամիս առաջ , ինչից հետո ռեփերի երկրպագուները սկսել են Արիանային մեղադրել նրա մահվան մեջ ։
2018 թվականի մայիսին հայտնի է դարձել, որ Գրանդեն հանդիպում է ամերիկացի կատակերգու Փիթ Դեյվիդսոնի հետ ։ Նույն թվականի հունիսին զույգը նշանվել է, իսկ հոկտեմբերին՝ բաժանվել ։
Ներկայումս հանդիպում է անշարժ գույքի վաճառքով զբաղվող Դալտոն Գոմեզի հետ։ 2020 թվականի դեկտեմբերի 20֊ին նրանք նշանվեցին, իսկ 2021 թվականի մայիսի 15֊ին պաշտոնապես ամուսնացան։
Արիանան ունի 9 շուն, բոլորը վերցվել են ապաստարաններից   ։ 2015 թվականին երգչուհուն Ռոուզ անունով փոկ նվիրեցին Ծովային կյանքի ազգային կենտրոնից ։
Լոլիկից ալերգիա ունի ։
Մեգրինի
Մեգրինի (Mesgrigny), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2008 թվականի դրությամբ կազմում է 233 մարդ, բնակչության խտությունը` 32.05 մարդ/կմ²։ Բնակավայրը զբաղեցնում է 7.27 կմ² տարածք։
Աշխարհագրություն
Գտնվում է Փարիզ քաղաքից 120 կմ արևելք, Շալոն ան Շամպայն քաղաքից` 65 կմ հարավ-արևմուտք, Տրուա քաղաքից` 26 կմ հյուսիս-արևմուտք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 196 աշխատունակ (15-64 տարեկան) բնակիչ, որոնցից ակտիվ էին 152-ը, իսկ ոչ ակտիվները` 44։ Ակտիվության ցուցանիշը կազմում է 77,6 %։ 152 աշխատունակ մարդկանցից աշխատել է 148 անձ (84 տղամարդ և 64 կին)։ Գործազուրկ են եղել 4 անձ (3 տղամարդ և 1 կին)։ 44 անաշխատունակներից 14-ը եղել են աշակերտներ կամ ուսանողներ, 16-ը` թոշակառուներ, իսկ 14-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Նյու Յորքի քաղաքային քոլեջ
Նյու Յորքի քաղաքային քոլեջ (City College of the City University of New York)՝ Նյու Յորքի քաղաքային համալսարանի հիմնական և ամենահին քոլեջը (CUNY) ։ Նրա կամպուսի մակերեսը մոտ 14 հա է, գտնվում է Կոնվենտ-պողոտայի երկայնքով, Մանհեթենի Համիլթոն-Հայթս շրջանում ։
Պատմություն
Հիմնադրվել է 1847 թվականին՝ հարուստ գործարար Թոունսենդ Հարիսի միջոցներով։ Նյու Յորքի քաղաքային քոլեջը Ամերիկայի Միացյալ Նահանգներում բարձրագույն կրթության առաջին անվճար հանրային հաստատությունն էր, ինչպես նաև երկար տարիներ համարվում է CUNY-ի առաջատար կամպուսը ։
Հայտնի շրջանավարտները
Նյու Յորքի քաղաքային քոլեջի շրջանավարտների թվում կային շատ ականավոր գիտնականներ, ինժեներներ, քաղաքական գործիչներ, գործարարներ, գրողներ և այլն, որոնք զգալի ազդեցություն են ունեցել գիտության և հասարակության զարգացման վրա։
Նաև նրա շրջանավարտները.
Նաև քոլեջում որոշ ժամանակ սովորել են.
Արտաքին հղումներ
Կատեգորիա:Համալսարաններ այբբենական կարգով Կատեգորիա:Ուսումնական հաստատություններ այբբենական կարգով Կատեգորիա:ԱՄՆ-ի համալսարաններ
Քենեդիների ընտանիք
Քենեդիների ընտանիք, իռլանդա-ամերիկյան հայտնի դինաստիա, որի ներկայացուցիչներից շատերը հայտնի քաղաքական գործիչներ էին և բարձր պաշտոններ էին զբաղեցնում ԱՄՆ-ում։ Քենեդիները Մասսաչուսեթսից են, կաթոլիկներ են, անդամակցում են ԱՄՆ դեմոկրատական կուսակցությանը։ Տոհմի հիմնադիրը հանդիսանում է Պատրիկ Քենեդին, ամենահայտնի ներկայացուցիչները նրա թոռներն են՝ ԱՄՆ 35-րդ նախագահ Ջոն Քենեդին, ԱՄՆ-ի 64-րդ գլխավոր դատախազ Ռոբերտ Քենեդին և սենատոր Էդվարդ Քենեդին։
Մի քանի սերունդներ շարունակ Քենեդիների ընտանիքի հետ տեղի են ունեցել ողբերգական իրադարձություններ, այդ թվում` Ջոն և Ռոբերտ Քենեդիների սպանությունները, ինչպես նաև ավիավթարներ։ Լրագրողներն այս միջադեպերի շղթան անվանեցին «Քենեդիների անեծք» ։ Ընտանիքի մյուս անդամները երկարակյաց էին (միջին տարիքը 90 տարեկան)։
Արտաքին հղումներ
Կատեգորիա:ԱՄՆ-ի քաղաքական գործիչներ Կատեգորիա:Ընտանիքներ
Սան Ջորջո դել Սանիո
Սան Ջորջո դել Սանիո (San Giorgio del Sannio), կոմունա Իտալիայի Կամպանիա մարզի Բենևենտո գավառում ։
Բնակչությունը կազմում է 9515 մարդ, բնակչության խտությունը՝ 433 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 82018, հեռախոսային կոդ՝ 0824։
Կոմունայի հովանավորն է Սուրբ Գևորգը։ Տոնը նշվում է ամեն տարի ապրիլի 23-ին։
Ժողովրդագրություն
Բնակչության աճը
Ծանոթագրություններ
Կատեգորիա:Իտալիայի բնակավայրեր
Անտոնի Լոպեշ
Անտոնի Լոպեշ (Anthony Lopes, ), պորտուգալացի ֆուտբոլիստ, դարպասապահ։ Հանդես է գալիս ֆրանսիական «Օլիմպիկ Լիոնում» և Պորտուգալիայի հավաքականում։
Ակումբային կարիերա
Անտոնի Լոպեշը ծնվել է Ֆրանսիայի Ժիվոր քաղաքում։ Անտոնին սկսել է իր կարիերան «Օլիմպիկ Լիոնի» կազմում։ Թիմի կազմում առաջին անգամ խաղադաշտ դուրս է եկել Ֆրանսիայի առաջնության շրջանակնեորւմ կայացած «Բորդոյի» դեմ խաղում, որտեղ «Օլիմպիկը» հաղթլ է 3:1 հաշվով։
Առաջին անգամ հիմնական կազմում հանդես է եկել 2011 թվականի սեպտեմբերի 24-ին՝ Ռեմի Վերկուտրին թողնելով պահեստայինների նստարաններին։ ՈՒԵՖԱ Եվրոպայի Լիգայում իր դեբոյւտը նշել է 2012 թվականի դեկտեմբերի 16-ին՝ «Ապոելի» դեմ խաղում ։
Արտաքին հղումներ
Կատեգորիա:Օլիմպիկ Լիոնի ֆուտբոլիստներ Կատեգորիա:Պորտուգալացի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:Ֆուտբոլի դարպասապահներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Ֆրանսիացի ֆուտբոլիստներ Կատեգորիա:Ֆուտբոլի Եվրոպայի չեմպիոններ Կատեգորիա:ՈՒԵՖԱ Եվրո 2020-ի ֆուտբոլիստներ
Ամժերոնկա
Ամժերոնկա (Амжеронка), գետ Ռուսաստանում, հոսում է Կալուգայի մարզում։
Աշխարհագրություն
Գետաբերանը տեղակայված է Կուբենա գետի աջ ափում՝ 106 կմ հեռավորության վրա։ Գետի երկարությունը 15 կմ է,ավազանի տարածքը 43,4 կմ2։ Գետի ակունքը գտնվում է արևմուտքում Դուբնա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Օկա գետն է։ Գետի ենթաավազանը Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Շանֆրոմիե
Շանֆրոմիե (Champfromier), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Պերոննա կանտոնի կազմի մեջ։ Կոմունայի օկրուգը Բուրկ ան Բրեսն է։
Կոմունայի կոդը՝ 01081։
Բնակչություն
Կոմունայի բնակչությունը 2010 թվականին կազմել է 677 մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Դենիզ Ռիչարդս
Դենիզ Լի Ռիչարդս (Denise Lee Richards,, ԱՄՆ), ամերիկյան դերասանուհի։
Կենսագրություն
Ծնվել է վալիացու և խորվաթուհու ընտանիքում, Ջոլիեթ քաղաքում, Իլինոյս նահանգ, ԱՄՆ, այնուհետև տեղափոխվել է Կալիֆոռնիա և այնպեղ ավարտել «El Camino High School» դպրոցը Օուշենսայդում։ Դեռևս մանկությունից Դենիզը և նրա քույր Միշելը «հիվանդացել էին» կինոյով։
1989 թվականին Դենիզը ուղևորվում է Նյու Յորք և սկսում է աշխատել որպես մոդել։ Երկու տարի անց վերադառնում է Կալիֆորնիա, որտեղ հաճախում է դերասանական դասընթացներ և սկսում է նկարահանվել հեռուստաշոուներում և սերիալներում։ Մեծ կինոյում Դենիզի նորամուտը դառնում է ոչ մեծ դերը «Լիցքավորված զենք» կատակերգությունում։
Առավել հայտնի է շնորհիվ Պոլ Վերհովենի «Աստղային դեսանտ» ֆիլմում գլխավոր դերերից մեկով։
Անձնական կյանք
2002—2006 թվականներին ամուսնացած է եղել դերասան Չարլի Շինի հետ։ Նրանք ունեն երկու դուստր. Սեմ (ծնվել է 2004 թվականի մարտի 9-ին) և Լոլա Ռոուզ (ծնվել է 2005 թվականի հունիսի 1-ին)։ 2011 թվականին Դենիզը որդեգրում է նորածին երեխայի, ում տալիս են Էլոիզա Ջոնի Ռիչարդս անունը ։
2006—2007 թվականներին Դենիզին սերտ հարաբերություններ էին կապում «Bon Jovi» խմբի կիթառահար Ռիչի Սամբորոյի հետ։
Դենիզ Ռիչարդսը աջակցում է միասեռ ամուսնությունները։ Ռադիոհաղորդավար Հովարդ Ստերնի հետ հարցազրույցում Ռիչարդսը խոստովանում է, որ երկար տարիների ընթացքում գտնվում էր լեսբիական կապի մեջ։ Դենիզը ավելացնում է. «Դուք բոլորդ գիտեք, թե ով է նա», սակայն հրաժարվում է հայտնել այդ կնոջ անունը ։ Իր «Իսկական հարևան աղջիկը» (The Real Girl Next Door) գրքում, թողարկված 2011 թվականին, Դենիզը մանրամասն պատմում է իր լեսբիական փորձի մասին ։
Արտաքին հղումներ
Կատեգորիա:Հոլիվուդյան դերասաններ Կատեգորիա:1971 ծնունդներ Կատեգորիա:Փետրվարի 7 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:«Ոսկե ազնվամորի» մրցանակի դափնեկիրներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացիներ իռլանդական ծագմամբ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի հեռուստատեսային դերասանուհիներ
Մոնտիչելլի Բրուզատի
Մոնտիչելլի Բրուզատի (Monticelli Brusati), կոմունա Իտալիայում, գտնվում է Լոմբարդիա մարզի Բրեշիա գավառում ։
Բնակչությունը կազմում է 3605 մարդ, բնակչության խտությունը կազմում է 361 մարդ/կմ²։ Տարածքը գրավում է 10 կմ² մակերես։ Փոստային ինդեքս՝ 25040, հեռախոսային կոդ 030։
Ծանոթագրություններ
Կատեգորիա:Իտալիայի բնակավայրեր
Անսեռ բազմացում
Անսեռ բազմացում, բազմացման եղանակներ, որոնք իրականանում են առանց սեռական պրոցեսի՝ բեղմնավորության։ Անսեռ բազմացումը բնորոշ է բուսական և կենդանական միաբջիջ ու բազմաբջիջ օրգանիզմներին։ Անսեռ բազմացմանը մասնկացում է մեկ օրգանիզմ։
Անսեռ բազմացման հիմնական ձևերն են կիսումը, բողբոջումը, սպորագոյացումը վեգետատիվ բազմացումը և այլն։ Որոշ կենսաբաններ անսեռ են համարում միայն սպորներով բազմացումը, երբ նոր օրգանիզմն առաջանում է միայն մեկ՝ մյուսի հետ չձուլվող սպորից (որով և տարբերվում է սեռական վերարտադրությունից)։ Անսեռ բազմացումը կարող է կատարվն համար առաջացող հատուկ գոյացություններով (միաբջիջները՝ սպորներով, բազմաբջիջներից սպունգները՝ գեմուլաներով են), որոնք հետագայում հասունանում են և սկիզբ տալիս դուստր օրգանիզմին։ Անսեռ բազմացում բնորոշ է համարյա բոլոր բույսերի զարգացման ցիկլին և միշտ հաջորդում է սեռական բազմացմանը։
Կատեգորիա:Բազմացման ֆիզիոլոգիա
Արտյոմ Բորիչևսկի
Արտյոմ Բորիչևսկի (Артём Иванович Боричевский, ), Հայրենական Մեծ պատերազմի մասնակից, 2-րդ Բելառուսական ռազմաճակատի, 3-րդ բանակի Օրլովյան 5-րդ հրաձգային դիվիզիայի, 190- րդ հրաձգային գնդի գումարտակի հրամանատարի տեղակալ, կապիտան։ Խորհրդային Միության հերոս (1945)։
Կենսագրություն
Արտյոմ Բորիչևսկին ծնվել է 1891 թվականի հունիսի 28-ին Սերնիկի գյուղում (այժմ` Ուկրաինայի Ռովենսկի մարզի Զարեչենսկի շրջան) բելառուս գյուղացու ընտանիքում։ Ավարտել է 5-րդ դասարանը, որպես հյուսն աշխատել է Զերնովոյ քաղաքատիպ ավանի փորձնական կայանում (այժմ` Ռոստովի մարզի Զերնոգրադ քաղաք)։ 1939 թվականից եղել է Համ Կ(բ)Կ//ԽՄԿԿ անդամ։
Առաջին համաշխարհային և Քաղաքացիական պատերազմների մասնակից է։ Կարմիր բանակում է եղել 1941 թվականի հոկտեմբերից, Հայրենական Մեծ պատերազմի ռազմաճակատներում` 1942 թվականի մարտից, մասնակցել է Բելառուսիայի ազատագրմանը ։ Աչքի է ընկել 1944 թվականի հունիսի 24-ին Ռոգաչյով քաղաքի հյուսիսարևմտյան ուղղությամբ թշնամու պաշտպանությունը ճեղքելիս։ 1944 թվականի հուլիսի 14-ին գումարտակի հրամանատարի տեղակալ, կապիտան Արտյոմ Բորիչևսկին, որպես գրոհային խմբի ղեկավար առաջիններից մեկը, մտել է Բելառուսիայի Գրոդնոյի մարզի Վոլկովիսկ քաղաք ։ Խումբը գրավելով քաղաքի կենտրոնը, պահելով այն մինչև ամրացման մոտենալը, ոչնչացրել է 5 կրակակետ, 3 հակատանկային հրանոթ, թշնամու տասնյակ զինվորների և սպաների։ Պատերազմից հետո մայոր Բորիչևսկին պահեստազորվել է։ Ապրել և աշխատել է Ռոստովի մարզի Զերնոգրադ քաղաքում։ Մահացել է 1969 թվականի նոյեմբերի 2-ին, թաղված է Զերնոգրադում ։
Պարգևներ
Պարգևատրվել է Լենինի, Հայրենական պատերազմի 1-ին և 2-րդ աստիճանի, Կարմիր աստղի շքանշաններով և մեդալներով։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:ԽՄԿԿ անդամներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Լենինի շքանշանի ասպետներ Կատեգորիա:Կարմիր աստղի շքանշանի ասպետներ Կատեգորիա:Խորհրդային Միության հերոսներ Կատեգորիա:Հայրենական պատերազմի 2-րդ աստիճանի շքանշանակիրներ
Գագիկ թագավորի աղբյուր
Գագիկ թագավորի աղբյուր, աղբյուր Արցախի Հադրութի շրջանի Տումի գյուղում։ Անվանումը հավանաբար կապված է Գագիկ Ա թագավորի անվան հետ ։
Ռաս ալ-Այն (այլ կիրառումներ)
Ռաս ալ-Այն, رأس العين՝ «աղբյուրի գլուխ, սկիզբ» անունը կարող է վերաբերել՝
Նորգվինեական երգող շուն
Նորգվինեական երգող շուն, գայլի ենթատեսակ։ Բնակվում է Նոր Գվինեայում՝ մասնավորապես Պապուա Նոր Գվինեայի անտառներում։ Ապրում է նաև մարդաբնակ տարածքներում ։ Դասակարգման հարցում տարաձայնություններ կան. կենդանաբանների մի մասը նրան համարում են առանձին տեսակ և կոչում են Canis hallstromi։ Նախնիները համարվում են դինգո շնատեսակն ու գայլը ։ Միջին մեծության կենդանի է։ Կյանքի միջին տևողությունը 12-16 տարի է։ Հազվադեպ հանդիպող տեսակ է ։ Հարմարված է կլիմայական տարբեր պայմանների՝ կարող է ապրել և սառը և տաք միջավայրում ։
Նկարագիր
Նորգվինեական երգող շունն ունի մեծ գլուխ ։ Հասուն առանձնյակների հասակը 36–46 սմ է, իսկ փոքրերինը՝ 33–43 սմ։ Քաշը 7.7–13.6 կգ է ։ Պոչի երկարությունը 22-28 սմ է։ Կարող են լինել դարչնագույն, շագանակագույն, սև և մուգ շագանակագույն, կարմիր երանգավորումներով ։ Ընտելացված առանձնյակներն ունեն գրեթե նույն տեսքն, ինչ վայրի առանձնյակները, բայց այն ավելի կարճահասակ է, դունչն ու թաթերն ավելի երկար են, ականջները մի քիչ փոքր են։ Ընտանիների մորթին հաստ է ու կարճ՝ շագանակագույն, դեղնավուն կամ նարնջագույնին մոտ։ Աչքի ծիածանաթաղանթը մուգ սաթեգույն է կամ մուգ շագանակագույն է։ Ողնաշարն ու մկանները լավ զարգացած են, ինչպես կատուների մոտ։
Կենդանու ոռնոցը յուրահատուկ է. այն կարող է տևել 3 վայրկյան և ավելի՝ 5 վայրկյան։ Նա կարող է կոշտ ոռնոց արձակել, երբ մագլցում է ծառի վրայով։ Երաշտների ժամանակ չի տեղափոխվում քաղաքային բնակավայրեր, բայց կարող է հարմարվել նաև սառնամանիքի պայմաններին։ Ավելի հաճախ սնվում է կաթնասուններով։ Նրա վարքը տարբերվում է գայլի կամ վայրի շների վարքից։ Իր անվանումն ստացել է յուրահատուկ ձայնի համար, այնպիսի ձայն, որը հիշեցնում է թռչունների և կետերի արձակած ձայներին ։
Ծանոթագրություններ
Կատեգորիա:Էնդեմիկ կենդանիներ
Վերա Հակոբյան
Վերա Ամբակումի Հակոբյան (, Երևան), հաղորդավար, ասմունքող, ՀԽՍՀ վաստակավոր արտիստ (1972)։
Կենսագրություն
1946-1951 թվականներին սովորել է Երևանի թատերական ինստիտուտի դերասանական ֆակուլտետում՝ Արմեն Գուլակյանի արվեստանոցում։ Ուսումնառության տարիներին մասնագիտական դասընթացներ է անցել բեմական խոսքի վարպետներ Հրաչուհի Ջինանյանի և Հայկուհի Գարագաշի մոտ։ 1951 թվականից աշխատանքի է անցել Հայաստանի ռադիոյի և հեռուստատեսության պետական կոմիտեում։ Հաղարդավարական աշխատանքին զուգահեռ զբաղվել է ասմունքով։
1980-ականներին կատարել է սփյուռքահայ բանաստեղծ Մուշեղ Իշխանի բանաստեղծությունները։ 1972 թվականից Բելլա Դարբինյանի հետ Լիբանան մենահամերգի մեկնելուց հետո պարբերաբար համերգներով հանդես է եկել սփյուռքի հայաշատ համայնքներում՝ տարածելով հայ պոեզիայի շունչն ու բարձր արվեստը։ Հայաստանի ազգային ռադիոն, որի հետ կապված է եղել իր ամբողջ աշխատանքային գործունեությունը, նրա երկրորդ տունն է եղել։ Նրա անվան հետ է զուգահեռվում «Երևանն է խոսում» բառակապակցությունը ։
Ծանոթագրություններ
Կատեգորիա:Հայ հաղորդավարներ Կատեգորիա:Հայ ասմունքողներ Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ Կատեգորիա:ՀԽՍՀ վաստակավոր արտիստներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Ժաբոտիկաբալի գավառ
Ժաբոտիկաբալի  (Microrregião de Jaboticabal) գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 415 120 մարդ 2005 թվականի տվյալով։ Զբաղեցված տարածքը 4711,798 կմ²։ Բնակչության խտությունը 88,1  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սան Պաուլու նահանգի գավառներ
Battles
Battles, ամերիկական ռոք խումբ։ Հիմնադրվել է 2002 թվականին ԱՄՆ-ի խոշորագույն քաղաքներից մեկում՝ Նյու Յորքում։ Խմբի կազմի մեջ են մտնում կիթառահարներ Իեն Ուիլյամսը՝ Don Caballero և Storm & Stress խմբերի նախկին անդամ, և Դեյվ Կոնոպկան՝ Lynx խմբի նախկին անդամ և թմբկահար Ջոն Ստանիրը։
Պատմություն
Թողարկելով մի քանի մինի ալբոմներ, 2006 թվականի փետրվարին խումբը վերջապես Warp Records լեյբլում թողարկեց իր առաջին ալբոմը՝ EP C / B EP: Ալբոմի մեջ ներգրավվել են խմբի նախկին ռելիզները՝ EP C, B EP և «Tras» սինգլը։ 2007 թվականի մայիսի 14-ին թողարկվեց խմբի առաջին լիաֆորմատ ձայնասկավառակը, որը ստացավ Mirrored անվանումը։ Սկավառակը քննադատների կողմից դրական արձագանքներ ստացավ՝ հաջորդաբար մի քանի տարի գրավելով հիթ շքերթի առաջին հորիզոնականը։
2010 թվականի օգոստոսին Թայոնդայ Բրեքսթոնը հեռացավ խմբից՝ շարունակելով կարիերան որպես մենակատար ։ 2001 թվականի հունիսի 6-ին թողարկվեց խմբի երկրորդ ալբոմը՝ Gloss Drop: Ալբոմի ստեղծման աշխատանքներին մասնակցել են Գերի Նյումանը, Կաձի Մակինոն և Յամատակա Այը ։ Սկավառակը Բիլբորդի թոփ 200 լավագույն երգերի ցանկում զբաղեցրել է 98-րդ հորիզոնականը ։
Ծանոթագրություններ
Կատեգորիա:Երաժշտական խմբեր Կատեգորիա:Երաժշտական խմբեր այբբենական կարգով Կատեգորիա:Ամերիկյան երաժշտական խմբեր Կատեգորիա:2003 հիմնադրված երաժշտական խմբեր
Երկու պոչեր (մուլտֆիլմ)
Երկու պոչեր (մուլտֆիլմ), Վիկտոր Ազեևի և Նատալի Նիլովայի ռուսական լիամետրաժ անիմացիոն ֆիլմը՝ ստեղծված «Լիցենզավորված ապրանքանիշներ» ՍՊԸ-ի կողմից «Ֆիլմերի ֆոնդի» պետական ֆինանսական աջակցությամբ։
Սյուժե
Գալակտիկաներից մեկում ոչնչանում է մի մոլորակ։ Այդ մոլորակի բնակիչները տիեզերական օդաչուների հետախուզական ջոկատ են ուղարկում` էներգիայի դարավոր աղբյուր որոնելու, որը կարող է փրկել նրանց քաղաքակրթությունը։ Աղբյուրի գտնվելու կոնկրետ վայրը հայտնի չէ, բայց կան տվյալներ, որ այն գտնվում է արեգակնային համակարգի մոլորակներից մեկի վրա։ Այլմոլորակայինների հետախուզական ջոկատը ժամանում է մեր արեգակնային համակարգ, որտեղ նրանց դիմավորում են չարացած սկրետչերները՝ տիեզերական ծովահենները, որոնք հետապնդում են օդաչուներին և Երկիր մոլորակի ուղեծրի վրա կրակոցով վնասում են նրանց թռչող ափսեն, որից հետո հետախույզների խումբը վթարի է ենթարկվում Երկիր մոլորակի վրա։
Երկիր մոլորակի կղզիներից մեկի վրա ապրում է Բոբ կուղբը, որն իր մոտ ապաստան է տվել անտուն Մաքս կատվին։ Կատուն համակված է հայտնի ու հռչակավոր դառնալու ցանկությամբ։ Բոբն ու Մաքսը պատահաբար գտնում են տիեզերական էներգիայի աղբյուրը, բայց չգիտեն նրա նշանակությունը։ Այդ կղզու վրա է ընկնում այլմոլորակայինների հետախուզական ջոկատի թռչող ափսեն և օգնություն է խնդրում կատվից և կուղբից։ Նրանց հետևից Երկիր մոլորակ են գալիս սկրետչերները և ստրկության վաճառելու համար գերի են վերցնում այլմոլորակայիններին, կուղբին և մի շարք այլ կենդանիների։ Կատուն փախչում է գերությունից և որոշում ազատել իր ընկերներին։ Նա գլխի է ընկնում տիեզերական էներգիայի աղբյուրի հնարավորությունների մասին և նրա միջոցով պայքար է ծավալում սկրետչերների դեմ։ Բռնված կենդանիների օգնությամբ նա հաղթանակ է տանում և ազատում է բոլոր գերիներին։ Այլմոլորակայինների հետախուզական ջոկատը էներգիայի տիեզերական աղբյուրով և գերված սկրետչերների հետ վերադառնում է իրենց մոլորակ։
Գործող անձիք
Կուղբ Բոբ — լուրջ, խելացի և համարձակ կուղբ։ Նա արագ որոշումներ է կայացնում դժվար իրավիճակներում, ինչը նրան օգնում է դուրս գալ Մաքս կատվի ստեղծած ցանկացած խնդիրներից։
Կատու Մաքս — երիտասարդ, դրական և կյանքով լի արկածախնդիր։ Կատվի լավագույն ընկեր Կուղբ Բոբը Մաքսին անընդհատ օգնում է հաղթահարել բոլոր վտանգները։ Կատուն երազում է փառքի մասին և կարծում է, որ բոլորն էլ այդպես են անում։
Զակա, Զիկ և Զուկ — երիտասարդ, մեծամիտ, պահանջկոտ և շատ շատախոս այլմոլորակայիններ։ Նրանք սիրում են վիճաբանել միմյանց հետ՝ առանց միմյանց զիջելու։ Նրանց տիեզերանավը վթարի է ենթարկվել Երկրի վրա։
Ջին մզկիթ
Ջին մզկիթ (Cin məscidi), 14-րդ դարի մզկիթ է, որը գտնվում է Բաքվի Իչարի Շահար տարածքում։ Պատկանում է Իչարի Շահար պետական պատմական արգելավայրը ։
Երկու պոչեր (մուլտֆիլմ)
Գործող անձիք
Սկետչերներ — ծույլ, անխիղճ և վրիժառու։ Նրանք ժամանցային Մոլորակի վրա՝ Տիեզերական կենդանաբանական այգում, որսում են եզակի կենդանիներ։ Նրանք հարվածելով վայր են գցում Զակայի, Զիկի, Զուկի տիեզերանավը և թռչում են դեպի Երկիր որպեսզի բռնեն փոքրիկ այլմոլորակայինների և կենդանիների Երկրից։
Ջին մզկիթ
Պատմություն
Մզկիթը Շիրվանշահերի ապարանքների մի մասն է։ Մզկիթը գտնվում է պալատի արևելյան դռի ստորին մասում։ Մզկիթի վրա տապանագիրը չկա։ Ենթադրվում է, որ մզկիթը կառուցվել է 14-րդ դարում։ Մզկիթը վերանորոգվել է 2012 թվականին Իչարի Շահար պետական պատմական արգելավայրի Կառավարումի կողմից։ Շենքը գրանցվել է որպես ազգային ճարտարապետական հուշարձան, Ադրբեջանի Հանրապետության կառավարության 2001 թվականի օգոստոսի 2-ի թիվ 132 որոշմամբ ։
Երկու պոչեր (մուլտֆիլմ)
Գործող անձիք
Ագռավ — չար թռչուն, որը սիրում է ծիծաղել ուրիշների դժբախտության վրա, բայց միևնույն ժամանակ ինքն է անընդհատ ընկնում անախորժությունների մեջ։
Ջին մզկիթ
Ծանոթագրություններ
Կատեգորիա:Բաքվի մզկիթներ
Երկու պոչեր (մուլտֆիլմ)
Գործող անձիք
Վիկ և Նիկ — հիմար և ագահ ուֆոլոգներ։ Երազում են գտնել և բռնել այմոլորակայիններին, որպեսզի հարստանան։
Երաժշտություն
Ֆիլմում հնչած երաժշտական ստեղծագործություններ․
Ստեղծում
Ֆիլմը ստեղծվել է «Լիցենզավորված ապրանքանիշներ» ՍՊԸ-ի կողմից «Ֆիլմերի ֆոնդի» ֆինանսական աջակցությամբ ։ Ֆիլմի ստեղծումը սկսվել է 2015 թվականի հունիսին, իսկ միջազգային վարձույթի նախագիծը տրվել է 2018 թվականի մայիսին։ Ֆիլմի համար մշակվել է 23 գործող անձ, մոտ 350 օբյեկտ և 15 տեղանք։
Ցուցադրություն
Ֆիլմի հանդիսավոր պրիմերային ցուցադրությունը տեղի է ունեցել 2018 թվականի մայիսի 29-ին, այն Ռուսաստանում լայն վարձույթի է տրվել 2018 թվականի մայիսի 31-ին ։ 2017 թվականին Կաննի կինոշուկայում ֆիլմի կրկնօրինակները վաճառվել են աշխարհի ավելի քան 50 երկրի ։
Բողաբլուր
Բողաբլուր, Շատիր, բլուր Թուրքիայի Մուշի մարզում, պատմական Տուրուբերան աշխարհի Տարոն գավառում, Հացեկաց գյուղի հարավ-արևմուտքում։ Գտնվում է Մեղրագետի աջ կողմում ։
Ծանոթագրություններ
Կատեգորիա:Բլուրներ այբբենական կարգով Կատեգորիա:Թուրքիայի բլուրներ Կատեգորիա:Մուշի մարզի աշխարհագրություն
Երկու պոչեր (մուլտֆիլմ)
Ցուցադրություն
Առաջին հանգստի օրերին ֆիլմը հավաքել է 44,6 միլիոն ռուբլի ՝ մտնելով պրիմերային հանգստի օրերի ռուսական վարձույթի լավագույն ֆիլմերի հնգյակի մեջ։
Ռուսաստանում վարձույթով տրվելու ողջ ընթացքում ֆիլմը հավաքել է ավելի քան 100 000 միլիոն ռուբլի, նաև դարձել է դրամարկղային հիթ Լեհաստանում  և Լատինական Ամերիկայի երկրներում ։
Արձագանքներ
Ֆիլմը ստացել է ինչպես հանդիսատեսի, այնպես էլ քննադատների դրական արձագանքը։
Արտաքին հղումներ
Կատեգորիա:2018 մուլտֆիլմեր Կատեգորիա:Ռուսական մուլտֆիլմեր Կատեգորիա:Լիամետրաժ անիմացիոն ֆիլմեր Կատեգորիա:Ռուսերեն ֆիլմեր
Անսեռ սերունդ
Տես նաև
Կատեգորիա:Բազմացում
Արքայադուստրը և Վիշապը (մուլտֆիլմ)
Արքյադուստրը և Վիշապը (մուլտֆիլմ), ռուսական լիամետրաժ անիմացիոն ֆիլմ, որը ստեղծվել է «Լիցենզիոն ապրանքանիշեր» ՍՊԸ ընկերության կողմից «Ֆիլմերի ֆոնդ»ի պետական ֆինանսական աջակցությամբ։
Սյուժե
Մի թագավորությունում ապրում էր արքայադուստր Վարվառան։ Նրա հայրը թագավոր Ալիստերն էր, իսկ մայրը՝ թագուհի Աննան, որը մի անգամ խորհրդավոր կերպով անհետանում է, և ոչ ոք չի իմանում, թե որտեղ է նա։ Մինչ թագավորը հուսահատ զբաղված էր թագուհու որոնումներով, արքայադուստր Վարվառայի դաստիարակությամբ զբաղվում էր թագավորի խորհրդականը՝ Բալթազարը։ Երբ լրանում է Վարվառայի յոթ տարին, նա գտնում է կախարդական գիրք, որը նրան տեղափոխում է Հեքիաթային աշխարհ։ Այնտեղ նա ծանոթանում է փոքրիկ Դրակոշայի և այս աշխարհի մյուս բնակիչների հետ։ Հեքիաթային աշխարհում ճանապարհորդության ընթացքում Վարվառան գտնում է մոգական հայելի, որի օգնությամբ նա կարողանում է շփվել այդ երկրի մյուս մարդկանց հետ։ Երբ Վարվառան վերադառնում է իր աշխարհ, հիշում է, որ Բալթազարը նույնպես ունի նմանատիպ հայելի։ Նա որոշում է աննկատ մտնել Բալթազարի սենյակ՝ հույս ունենալով, որ հայելու օգնությամբ կկարողանա գտնել իր մորը։ Բայց Բալթազարը իր հայելին թաքցրել էր նկուղում։ Այդ ժամանակ Վարվառան վարադառնում է Հեքիաթային աշխարհ և խնդրում Դրակոշային օգնել իրեն։ Նրանք միասին վերադառնում են Վարվառայի ամրոց և գտնում են Բալթազարի մոգական հայելին։ Վարվառան հնարավորություն է ստանում խոսել իր կախարդված մոր հետ, որը խոստանում է անպայման վերադառնալ նրա մոտ․․․
Երաժշտություն
Մուլտֆիլմում հնչել են հետևյալ կատարումները․
Ցուցադրում
Ֆիլմի հանդիսավոր պրեմիերային ցուցադրումը տեղի է ունեցել 2018 թվականի օգոստոսի 19-ին, Ռուսաստանում ֆիլմը վարձույթի է տրվել 2018 թվականի օգոստոսի 23-ին։
Առաջին հանգստի օրերին այն հավաքել է 35,9 մլն ռուբլի՝ հանգստի օրերի հանրագումարով մտնելով Ռուսաստանի և ԱՊՀ երկրների կինովարձույթի լիդերների եռյակի մեջ ։
Արտաքին հղումներ
Կատեգորիա:2018 մուլտֆիլմեր
Լեդի Ջեյն Գրեյ
Լեդի Ջեյն Գրեյ նաև հայտնի որպես «Իննօրյա Թագուհին», եղել անգլիացի ազնավականուհի և դե ֆակտո Անգլիայի ու Իռլանդիայի թագուհի 1553 թվականի հուլիսի 10-ից 19-ը։
Ջեյնը սերում է իր ապուպապ Հենրի VII-ից և նրա դուստր Մարիա Թյուդորից ու հանդիսանում էր հեռացված Էդուարդ VI-ի զարմուհին։ Նա ուներ գերազանց հումանիստական կրթություն և իր օրերի ամենակրթված երիտասարդ կնոջ հեղինակություն ։ 1553 թվականի մայիսին նա ամուսնացավ Լորդ Գիլֆորդ Դադլիի հետ, ով Էդուարդի գլխավոր նախարար Ջոն Դադլիի կրտսեր որդին էր։ 1553 թվականին Էդուարդը իր կտակում գրեց որ առաջարկում է Ջեյնին լինել թագի ժառանգորդ, քանի որ իր խորթ քույր Մարին դավանում էր Հռոմի կաթոլիկ եկեղեցուն, մինչդեռ Ջեյնը բողոքական էր և կպաշտպաներ Անգլիայի եկեղեցու բարեփոխումները։ Կտակը նրա քույրեր Մարին և Եղիսաբեթը համարեցին ոչ օրինական և բողոքարկեցին այն Երրորդ ժառանգության ակտով։
Էդվարդի մահից հետո Ջեյնը հռչակվեց թագուհի 1553 թվականի հուլիսի 10-ին և սպասում էր թագադրությանը Թաուերում։ Մարի աջակիցների թիվը արագորեն աճեց և Ջեյնի աջակիցների մեծ մասը դավաճանեց նրան։ Անգլիայի Բարձրագույն խորհուրդը հանկարծակիորեն անցավ Մարիի կողմը և հռչակեց նրան թագուհի 1553 թվականի հուլիսի 19-ին։ Ջեյնի հիմնական աջակից Նորտումբերլանդի դուքսը մեղադրվեց պետական դավաճանության մեջ և մեկ ամիս չանցած մահապատժի ենթարկվեց։ Ջեյնը ձերբակալվեց Թուերում և դատապարտվեց մահապատժի պետական դավաճանություն մեղադրանքով 1553 թվականի նոյեմբերին, սակայն ներվեց Մարիի կողմից։ Այնուամենայնիվ Ջեյնի հայր Հենրի Գրեյը դարձավ թագուհի Մարիի դեմ Ուայթի ապստամբությանն մաս և Ջեյնը դիտվեց որպես թագի համար վտանգ։ Ջեյնը և նրա ամուսինը մահապատժի ենթարկվեցին 1554 թվականի փետրվարին։
Ծանոթագրություններ
Կատեգորիա:Թյուդորներ Կատեգորիա:Մահապատժի ենթարկված անգլուհիներ Կատեգորիա:Բողոքական միապետներ
Ժալիսի գավառ
Ժալիսի (Microrregião de Dracena), գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 151 096 մարդ՝ 2005 թվականի տվյալներով։ Զբաղեցնում է 3927,704 կմ² տարածք։ Բնակչության խտությունը՝ 38,5  մարդ/կմ²։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Սան Պաուլու նահանգի գավառներ
Մարսեցին (վեպ)
«Մարսեցին» ամերիկացի գրող Էնդի Ուիրի գիտաֆանտաստիկ վեպը։ Հեղինակը վեպը գրել է 2011 թվականին։ Հրատարակությունից անմիջապես հետո այն թարգմանվել է մի քանի տասնյակ լեզուներով և գրաքննադատների կողմից արժանացել դրվատական գնահատականների։ Վեպն իրենից ներկայացնում է մի յուրօրինակ տիեզերական ռոբինզոնիադա։
Սյուժե
Մարս մոլորակի ուսումնասիրություններով զբաղվող «Արես-3» տիեզերական արշավախումբը փոշոտ փոթորիկի պատճառով շտապ լքում է մոլորակը։ Արշավախմբի անդամ ինժեներ և կենսաբան Մարկ Ուոտնին էվակուացիայի պահին վնասվածք է ստանում։ Արշավախմբի մյուս անդամները կարծում են, որ Մարկը մահացել է և նրան թողնում են ու հեռանում։ Սակայն վեպի հերոսը ուշքի է գալիս և իրեն գտնում մեն միայնակ Մարս մոլորակի վրա։ Նրա խնդիրն է գոյատևել 4 տարի մինչև ժամանի հաջորդ «Արես-4» արշավախումբը։
Էկրանավորում
Ֆիլմն արժանացել է մի շարք մրցանակների, այդ թվում երկու «Ոսկե գլոբուս»՝ լավագույն մյուզիքլի կամ կատակերգության և լավագույն ռեժիսուրայի համար։ Ներկայացված է եղել Օսկարի յոթ անվանակարգերում։
Արտաքին հղումներ
hollywoodreporter.com
Կատեգորիա:Էկրանավորված ամերիկյան վեպեր Կատեգորիա:2011 գրքեր Կատեգորիա:Ամերիկյան գիտաֆանտաստիկ վեպեր
Ռամադան (գյուղ)
Ռամադան, Ռամատաճ, Ռոմադո, Ռոմատո, գյուղ Արևմտյան Հայաստանում, Էրզրումի նահանգի Բայազետի գավառում, Ալաշկերտի գավառակում, Բագրևանդ գետի Չադ վտակի հովտում։
81 բնակիչ ուներ 1877-1878 թվականներին։
Ղ Ալիշանը հիշատակում է Ռոմատո ձևով ։
Ծանոթագրություններ
Կատեգորիա:Արևմտյան Հայաստանի գյուղեր
Պարոն Իբոյին
«Պարոն Իբոյին», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի հոդվածներից՝ գրված 1914 թվականին, ի պատասխամ 1914 թվականի փետրվարի 21-ին Թիֆլիսի «Մշակ» օրաթերթում Իբոյի կողմից գրված «Բաց նամակ պ․ Հովհաննես Թումանյնին» հոդվածի ։
Ինքնագիրը պահվում է Թումանյանի թանգարանում (№29) թղթապանակում, որտեղից էլ առաջին անգամ տպագրվել է ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1914 գրականությունում
Ցորաբերդ
Ցորաբերդ, ամրոց, գտնվում է Ցոր գյուղի թիկունքի լեռան վրա։ Տեղանքին բնորոշ գծերն են. բարձր ժայռեր՝ հարավային մասում, հաստ պարիսպներ՝ հակառակ կողմում, և դեպի բերդը տանող դժվարանցանելի ճանապարհ։ Գեղատեսիլ լեռն իր բնական անառիկ դիրքով համապատասխանում էր այն ժամանակվա ռազմական պահանջներին։ Բերդն ունեցել է երկու դարպաս։ Անմշակ քարերով ու կրաշաղախով շարված պարիսպների հաստությունը մոտ երկու մետր է։ Բերդի ներսում գտնվել են կավե ջրախողովակներ, կարասներ, բրոնզե նետասլաքներ և դաշույններ։ Ցորաբերդի հիմնական շինություններից մնացել են պարիսպների ավերակները և ջրավազանների հողածածկ փոսերը։
Ամենափրկիչ եկեղեցի
Այս բարձր հուշարձանը գտնվում է Ցոր գյուղի կենտրոնական մասում։ Շենքը եռանավ բազիլիկ է, չորս մույթով, աբսիդի երկու կողմերի խորաններով։ Բեմի ճակատի եզրին վերից վար քանդակված է «Գրիգոր» փորաքանդակը։ Եկեղեցին կառուցվել է X դարում և վերակառուցվել է XVII—XIV դարերում։
Սուրբ Լուսավորչի անապատ
Գտնվում է Ցոր գյուղի հարավային մասում, ձորի ձախ եզրին՝ մի փոքրիկ հարթության վրա։ Ուղղանկյուն հատակագիծ ունեցող փոքրիկ կառույց է՝ շինված մոխրագույն անտաշ քարերից։ Կառույցի շուրջը տարածված է ընդարձակ գերեզմանատունը, որտեղ գտնվում են բազմաթիվ տապանաքարեր։ Զարդարված է կենցաղային բովանդակության ու սրբապատկերների բարձրաքանդակներով։ Տապանաքարերից շատերն ունեն XVII և XVI-XIV դարերի արձանագրություններ։ Անապատի մոտ կա մի ստորգետնյա քարակերտ ավերված դամբարան։ Հողի մեջ կիսով չափ խրված է մի շքեղ գերեզմանաքար ։
Ծանոթագրություններ
Կատեգորիա:Արցախի ամրոցներ Կատեգորիա:Հադրութի շրջանի շենքեր և կառույցներ
Վիկտոր Արսլանով
Վիկտոր Արսլանով (Арсланов, Виктор Григорьевич, ), արվեստագիտության դոկտոր, պրոֆեսոր (1995), Ռուսաստանի գեղարվեստի ակադեմիայի առաջատար գիտաշխատող։
Կենսագրություն
1971 թվականին ավարտել է Իվանովոյի պետական համալսարանի պատմության և բանասիրության ֆակուլտետը, դրանից հետո նույն համալսարանի փիլիսոփայության բաժնի ասպիրանտուրան։
1974 թվականից դասավանդել է Իվանովոյի պետական համալսարանում (օգնական, փիլիսփայական բաժանմունքի ավագ դասախոս)։
1978 թվականից ապրում է Մոսկվայում։ Աշխատել է որպես ԽՍՀՄ Գիտությունների ակադեմիայի կերպարվեստի տեսության և պատմության գիտահետազոտական ինստիտուտի ավագ գիտաշխատող, առաջատար գիտաշխատող և տեսության բաժնի վարիչ։
2008 թվականին ի թիվս այլ շատ գիտնականների` բաց նամակ է հղել Ռուսաստանի նախագահին` դպրոցում «Ուղղափառ մշակույթի հիմունքները» առարկայի դասավանդման դեմ։
Գիտական գործունեություն
1976 թվականին պաշտպանել է թեկնածուական (ԽՍՀՄ ԳԱ Սոցիոլոգիայի ինստիտուտի Գիտական խորհրդում), իսկ 1991 թվականին` դոկտորական թեզը (Ռուսաստանի Գիտությունների ակադեմիայի Գիտական խորհրդում)։
Գիտական աշխատությունների և լրագրողական հոդվածների հեղինակ է, որոնք հրատարակվել են «Փիլիսոփայական հարցեր», «Գրականության հարցեր», «Նոր գրական հանդես», «Արվեստ», «ԽՍՀՄ-ի դեկորատիվ արվեստ», «Արվեստագիտություն», «Նկարիչ», «Հոկտեմբեր», «Տնտեսագիտական գիտություններ», «20-րդ դար և աշխարհ» և այլ ամսագրերում, ինչպես նաև` Հունգարիայում, Գերմանիայում և Չինաստանում (2017 թվականին չինարեն է թարգմանվել Շանհայում տպագրվել է «Արվեստի մահվան մասին լեգենդ» գիրքը)։
Վերակառուցման ժամանակ և հետագայում ժողովրդավարության դիրքերից քննադատել է ազատական տնտեսական բարեփոխումները (հոդվածներ է հրապարակել «20-րդ դար և աշխարհ» /1989, №1/, «Հոկտեմբեր» /1990, №12 /, «Տնտեսագիտական գիտություններ» /1991, №1-2/, «Նեզավիսիմայա գազետա» /1991 թվականից հետո/, ելույթներ է ունեցել «Ազատության» ռադիոկայանով)` ապացուցելով, որ նրանք ճանապարհ են հարթում «գանգստերական կապիտալիզմի» համար։
Եղել է Մ. Լիֆշիցի աշակերտը, որի հետ ծանոթացել է 1968 թվականին։ 1978 թվականից աշխատել է ԽՍՀՄ Գեղարվեստի ակադեմիայի գիտահետազոտական ինստիտուտի գեղագիտական գիտությունների պատմության բաժնում, որը ղեկավարվում էր Լիֆշիցի կողմից։ Լիֆշիցի մահից (1983 թվական), այնուհետև` նրա այրու` Լ. Ռեյնգարդտի մահից հետո (1994 թվական) աշխատել է Միխայել Լիֆշիցի ծավալուն փիլիսոփայական արխիվի նյութերի վրա, ինչի արդյունքում կազմվել և հրատարակվել են Լիֆշիցի` «Երկխոսություն Է. Իլենկովի հետ» (2003), «Ի՞նչ է դասականը» (2004), «Ինչո՞ւ ես մոդեռնիստ չեմ» (2009), «Բավական է։ Ի պաշտպանություն սովորական մարքսիզմի» (2012), «Դոստոևսկու խնդիրը (Զրույց սատանայի հետ)» (2013) և այլ գրքեր (այս պահի դրությամբ` 12 գիրք)։ 2010 թվականին Վ. Արսլանովի խմբագրությամբ ՌԳԱ փիլիսոփայության ինստիտուտը հրատարակել է Լիֆշիցի մասին «Մ. Լիֆշից» գիրքը։
Վարում է «Մ. Լիֆշիցի արխիվը» փիլիսոփայական սեմինարը ՌԳԱ արխիվում։
Սուրբ Հովհաննես եկեղեցի (Փակագետիկ)
Սուրբ Հովհաննես եկեղեցի, հայկական առաքելական ոչնչացված եկեղեցի Թուրքիայի Հանրապետության Վանի նահանգում Գուրուպինար գավառի Բյոլմեչալը գյուղի հյուսիսային եզրին՝ ձորակի ձախ ծայրին, պատմական Հայոց ձոր գավառի Փակագետիկ բնակավայրում։ Ներկայում պապանվել են արևելյան մասի փոքր հատվածի որոշ կիսավեր պատեր։ Ծովի մակարդակից բարձր է 2318 մետր։ Կառուցվել է 1673 թվականին ։
Ճարտարապետություն
Սուրբ Հովհաննես եկեղեցին ունի եռանավ բազիլիկի հորինվածք։ Կառուցվել է կիսամշակ և անմշակ քարերով, ինչպես նաև կրաշաղախով ։
Արձանագրություններ
Եկեղեցու 2004 թվականի դրությամբ դեռևս պահպանված հատվածների երեսպատի քարերին առկա են եղել հիմնականում ոչնչացված նվիրապետական մի քանի արձանագրություններ ։
Ծանոթագրություններ
Կատեգորիա:Հայկական առաքելական կորուսյալ վանքեր և եկեղեցիներ (Թուրքիա)
Ալեքսանդր Վեսելովսկի
Ալեքսա՛նդր Նիկոլա՛ևիչ Վեսելո՛վսկի (Александр Николаевич Веселовский, (փետրվարի 16), 1838, Մոսկվա -  (հոկտեմբերի 23), 1906, Սանկտ Պետերբուրգ), ազգությամբ ռուս գրականության պատմագետ, Պետերբուրգյան համալսարանի պրոֆեսոր (1870 թվականից), ակադեմիկոս (1877 թվականից), գրականագետ և ակադեմիկոս Ալեքսեյ Նիկոլաևիչ Վեսելովսկու եղբայրը։
Կենսագրություն և գիտական ստեղծագործություններ
Ալեքսանդր Վեսելովսկին ծնվել է Մոսկվայում, 1838 թվականի փետրվարի 4-ին (16), ռազմական ուսուցիչ Նիկոլայ Ալեքսեևիչ Վեսելովովսկու (1810-1885) ընտանիքում, մայրը՝ Ավգուստա Ֆյոդորովնան է, ծննդյամբ՝ Լիսևիչ։ 1854 թվականին ոսկե մեդալով ավարտել է Մոսկվայի 2-րդ գիմնազիան և ընդունվել Մոսկվայի համալսարանի պատմության և բանասիրության ֆակուլտետ։ Նրա դասախոսներից են եղել Ֆեոդոր Բուսլաևը, Օսիպ Բոդյանսկին և Պյոտր Կուդրյավցևը։ Դասընթացի ավարտին (1859) շուրջ մեկ տարի աշխատել է որպես ուսուցիչ Իսպանիայում Ռուսաստանի բանագնաց, իշխան Միխայիլ Գոլիցինի ընտանիքում, այցելել Իտալիա, Ֆրանսիա և Անգլիա։ 1862 թվականին նրան գործուղել են արտասահման՝ պրոֆեսորի կոչման նախապատրաստվելու համար, ավելի քան մեկ տարի սովորել է Բեռլինում, 1863 թվականին սլավոնագիտություն է սովորել Պրահայում, Չեխիայում և Իտալիայում մնացել է մի քանի տարի և 1869 թվականին հրատարակել է իր առաջին մեծածավալ ստեղծագործությունը՝ «Il paradiso degli Alberti» (Ալբերտի դրախտային ամառանոցը) ։
1870 թվականին Վեսելովսկին ռուսերեն է թարգմանել Ջովանի Գերարդիի կողմից այդ վեպի համար գրված ներածությունը և իր հետազոտությունը Մոսկվայի համալսարանում ներկայացրել մագիստրոսի կոչման համար (Վիլլա «Ալբերտի ամառանոցը», 14-15-րդ դարերի Իտալիայի կյանքի գրական և սոցիալական փոփոխությունները բնութագրող նոր նյութեր, Մոսկվա, 1870)։ Վեսելովովսկու կողմից հայտնաբերված տեքստի հրատարակության նախաբանը այդ վեպի հեղինակի և ժամանակակից գրական շարժումների հետ նրա հարաբերությունների վերաբերյալ ուսումնասիրությունը հեղինակավոր գիտնականների կողմից (Ֆելիքս Լիբրեխտ, Գասպարի, Քուրթինգ և այլն), շատ առումներով ճանաչվել են օրինակելի (Վեսելովսկու իտալական հրատարակությունը օգտագործվում է Արևմուտքում մինչև մեր օրերը)։ Վեսելովսկին մատնանշել է այն հատուկ նշանակությունը, որը նա տալիս էր նման հուշարձանների ուսումնասիրությանը` կապված այսպես կոչված պատմության մեջ անցումային շրջանի հարցի հետ։ Դեռևս 1870 թվականին («Մոսկվայի համալսարանական տեղեկատւ», թիվ 4) նա արտահայտեց իր ընդհանուր տեսակետը Իտալիայի վերածննդի կարևորության վերաբերյալ, տեսակետ, որը նա հետագայում պաշտպանեց «Իտալական վերածննդի հակասությունները» հոդվածում («Ժողովրդական կրթության նախարարության ամսագիր»), 1888), բայց ավելի խորը և խելամիտ ձևակերպումներով։